नई दिल्ली. देशभर के बाजारों में धनतेरस की रौनक देखते ही बन रही है. धनतेरस के दिन लोग बर्तन से लेकर सोना-चांदी तक खरीदते हैं. धनतेसर पर लोग खरीददारी तो कर लेते हैं लेकिन उन्हें ये पता ही नहीं होता कि बर्तन खरीदने के बाद क्या उसे तुरंत इस्तेमाल करना चाहिए या नहीं या फिर सोना खरीदने के बाद उसे तुरंत पहनना चाहिए या नहीं. आज हम आपको बता रहे हैं कि आपको बर्तन या सोना-चांदी खरीदकर करना क्या है. आप जैसे ही कोई सामान धनतेरस के दिन खरीदें वैसे ही उसे घर ले जाकर माता लक्ष्मी के चरणों में रख देना चाहिए. अगले दिन माता लक्ष्मी से कहना चाहिए कि ये बर्तन या गहने मैं आपसे उधार ले रहा या रही हूं और फिर उसे इस्तेमाल करना चाहिए. इसके पीछे तर्क ये है कि शास्त्रों में माता लक्ष्मी को धन और संपदा की देवी कहा गया है और माता लक्ष्मी के जेवर कभी बिक नहीं सकते इसलिए आपके गहने भी कभी नहीं बिकेंगे.